CELEX: 62010TN0446
Language: et
Date: 2010-09-17 00:00:00
Title: Kohtuasi T-446/10: 17. septembril 2010 esitatud hagi — Dow AgroSciences ja Dintec Agroquímica — Produtos Químicos versus komisjon

18.12.2010   
            
            
               ET
            
            
               Euroopa Liidu Teataja
            
            
               C 346/43
            
         17. septembril 2010 esitatud hagi — Dow AgroSciences ja Dintec Agroquímica — Produtos Químicos versus komisjon
   (Kohtuasi T-446/10)
   ()
   2010/C 346/88
   Kohtumenetluse keel: inglise
   
      Pooled
   
   
      Hagejad: Dow AgroSciences Ltd (Hitchin, Ühendkuningriik) ja Dintec Agroquímica — Produtos Químicos, Lda (Funchal, Portugal) (esindajad: advokaadid K. Van Maldegem ja C. Mereu)
   
      Kostja: Euroopa Komisjon
   
      Hagejate nõuded
   
   
               —
            
            
               tunnistada hagi vastuvõetavaks ja põhjendatuks;
            
         
               —
            
            
               tühistada otsus 2010/355/EL;
            
         
               —
            
            
               mõista kohtukulud välja komisjonilt;
            
         
               —
            
            
               võtta õigusmõistmise seisukohast vajalikud muud meetmed.
            
         
      Väited ja peamised argumendid
   
   Hagejad paluvad käesolevas hagis tühistada komisjoni 25. juuni 2010. aasta otsuse 2010/355/EL trifluraliini kandmata jätmise kohta nõukogu direktiivi 91/414/EMÜ i lisasse (1).
   Hagejad põhjendavad oma nõudeid kahe õigusväitega.
   Esiteks väidavad nad, et vaidlustatud otsus on õigusvastane, sest selle aluseks ja vastuvõtmise põhjuseks on õigusvastane otsus. Nimetatud teine otsus (2), 2007/629/EÜ (3), on algne otsus trifluraliini lisasse kandmata jätmise kohta, mis võeti vastu selle aine uue hindamise järel direktiivi 91/414/EMÜ (4) artikli 8 lõike 2 alusel. Kui otsust 2007/629/EÜ ei oleks õigusnorme eirates vastu võetud, ei oleks olemas ka vaidlustatud otsust.
   Teiseks väidavad hagejad, et vaidlustatud otsus on ka eraldiseisvatel põhjustel õigusvastane. Nad märgivad, et komisjon rikkus õigusnormi, põhjendades vaidlustatud meedet järgmiste väidetavate probleemidega:
   
               —
            
            
               kaugülekandumise võimalus; selle kohta väidavad hagejad, et komisjon ei arvestanud andmetega (teadusliku põhjenduse puudumine) ja rikkus hea halduse põhimõtet ja kaitseõigusi. Ka on komisjoni poolt kaugülekandumise osas omaks võetud lähenemine hagejate arvates diskrimineeriv ja ebaproportsionaalne;
            
         
               —
            
            
               kalade toksilisus; selle kohta väidavad hagejad, et teaduslikud põhjendused ei toeta komisjoni järeldusi. Ka on vaidlustatud otsus hagejate arvates ebaproportsionaalne osas, mis puudutab selles väidetava kroonilise toksilisuse osas omaks võetud lähenemisviisi.
            
         
      (1)  Teatavaks tehtud numbri K(2010) 4199 all; ELT L 160, lk 30.
   
      (2)  Hagejad vaidlustasid selle otsuse kohtuasjas T-475/07: Dow Agrociences jt vs. komisjon, ELT 2008 C 51, lk 54.
   
      (3)  2007/629/EÜ: Komisjoni otsus 20. septembri 2007. aasta otsus trifluraliini nõukogu direktiivi/414/EMÜ i lisasse kandmata jätmise ja kõnealust toimeainet sisaldavate taimekaitsevahendite lubade tühistamise kohta (teatavaks tehtud numbri K(2007) 4282 all) (ELT L 255, lk 42).
   
      (4)  Nõukogu 15. juuli 1991. aasta direktiiv 91/414/EMÜ, taimekaitsevahendite turuleviimise kohta (EÜT L 230, lk 1; ELT eriväljaanne 03/11, lk 332).